Борис Младенов-Young
Как искам да ми порастат криле…

chitanka.info

На Фуки К.[1]

Как искам да ми порастат криле!

И като птица волна, лекокрила,

да литна с тях към синьото небе

и по света да търся мойта мила.

Аз зная само, че живее тя

в една далечна източна държава,

където от незнайни времена

най-рано сутрин слънцето изгрява.

Ще прелетя над морски ширини,

над китни градове с пагоди пищни,

над снежни вулканични планини,

над паркове със разцъфтели вишни.

И ще кръжа, докато я открия —

криле за отдих чак тогаз ще свия.

с. Лехчево, 1956 г.

[1] Фуки К. — есперантистка от Япония, с която кореспондирах в гимназията. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.